Michal Sersen

Michal Sersen (* 28. december 1985, Gelnica) je slovenský hokejový obranca, momentálne pôsobiaci v slovenskom  klube Slovan Bratislava.

Kariéra 

Sersen začínal s hokejom v bratislavskom Slovane, kde pôsobil v extralige dorastu i juniorov. V roku 2004 ho draftoval v piatom kole z celkového 130. miesta klub NHL – Pittsburgh Penguins. V zámorí obliekal dresy klubov Rimouski Océanic a Québec Remparts (QMJHL). Počas sezóny 2005/2006 v drese Québec Remparts zaznamenal v 63 zápasoch 79 bodov za 22 gólov a 57 asistencií. Po tom, ako mu vedenie Pittsburgh Penguins neponúklo žiadny kontrakt sa rozhodol pre návrat do Európy. Pred sezónou 2006/2007 podpísal dvojročnú zmluvu so Slovanom Bratislava. Po dvoch rokoch s lídrom extraligy Slovanom Bratislava predĺžil zmluvu o ďalšie dva roky s opciou na ďalšiu sezónu. Sezónou 2010/11 odohral v ruskom klube Avtomobilist Jekaterinburg. V drese Jekaterinburgu nastúpil v 51 zápasoch základnej časti (3 góly, 8 asistencií). Nasledujúcu sezónu 2011/2012 obliekal dres Sparty Praha. V 52 zápasoch zaznamenal 25 bodov za šesť gólov a 19 asistencií. Po MS 2012 podpísal jednoročnú zmluvu s tímom HC Lev Praha. Na konci októbra 2012 bol vymenený do ruského mužstva Avtomobilist Jekaterinburg. Za Sersena získal Lev pozíciu v budúcoročnom drafte KHL. S manažmentom Avtomobilistu Jekaterinburg sa klub Slovan Bratislava dohodol na prestupe Sersena, s ktorým podpísal zmluvu s platnosťou do 30. apríla 2015.

Reprezentácia 

  
  
  
  
  
  

V slovenskom drese
 MS 2011 Slovensko (Bratislava, Košice) - odohral 1 zápas
 MS 2012 Švédsko, Fínsko - zisk striebornej medaily - odohral všetkých 10 zápasov.
 MS 2013 Fínsko, Švédsko.
 MS 2015 Česko.
 MS 2016 Rusko.

Referencie

Iné projekty

Externé odkazy 
 

Slovenskí hokejisti
Slovenskí hokejisti draftovaní NHL
Hokejisti draftovaní klubom Pittsburgh Penguins
Hráči HC Slovan Bratislava
Účastníci MS v hokeji 2011
Účastníci MS v hokeji 2012
Účastníci MS v hokeji 2013
Účastníci MS v hokeji 2015
Účastníci MS v hokeji 2016
Účastníci MS v hokeji 2017
Hráči HC Sparta Praha
Hráči HC Lev Praha
Hráči Avtomobilist Jekaterinburg
Hráči Quebec Major Junior Hockey League
Slovenskí hokejoví obrancovia
Osobnosti z Gelnice